Source: https://beta.e-justice.europa.eu/95/MT/taking_into_account_previous_convictions?SLOVAKIA&init=true&member=1
Timestamp: 2020-08-12 19:33:35+00:00

Document:
Ir-Reġistru Kriminali tal-Uffiċċju tal-Prosekutur Ġenerali tar-Repubblika Slovakka (Register trestov Generálnej Prokuratúry Slovenskej republiky)
Reġistru elettroniku: https://www.slovensko.sk/sk/lokator-sluzieb
Sit web: http://www.genpro.gov.sk/register-trestov/co-potrebujete-k-ziadosti-o-vypis-odpis--12f3.html
Ir-Reġistru - ħinijiet ta’ ftuħ
Informazzjoni dwar il-preżentazzjoni ta’ talba għal estratt/kopja mir-reġistru kriminali
Mill-1 ta’ Novembru 2015 sar possibbli li jintalab estratt/kopja mir-reġistru kriminali biss permezz tar-Reġistru Kriminali tal-Uffiċċju tal-Prosekutur Ġenerali tar-Repubblika Slovakka fi Kvetná 13, Bratislava. It-talbiet jiġu ttrattati immedjatament, mingħajr appuntament.
Mit-2 ta’ Lulju 2016 sar possibbli li jiġu ppreżentati talbiet ukoll permezz tal-punti ta’ servizz integrati taċ-ċittadini (CISP) tal-Posta Slovakka. It-talbiet jiġu ttrattati immedjatament, mingħajr appuntament. Għal aktar dettalji dwar dan is-servizz ipprovdut permezz tal-punti ta’ servizz integrati taċ-ċittadini (CISP) tal-Posta Slovakka ara: https://www.posta.sk/sluzby/sluzby-statu-na-poste
Estratt mir-reġistru kriminali
L-estratt mir-reġistru kriminali jkun fih kundanni mhux imħassra mill-qrati fir-Repubblika Slovakka, mill-qrati ta’ Stati Membri oħrajn tal-UE, jew mill-qrati ta’ Stati oħrajn li d-deċiżjonijiet tagħhom ikunu ġew rikonoxxuti minn qorti fir-Repubblika Slovakka, inkluż informazzjoni dwar l-istatus tal-eżekuzzjoni tas-sentenzi, il-miżuri protettivi u r-restrizzjonijiet u l-obbligi xierqa imposti, dment li, skont deċiżjoni tal-qorti jew b’digriet, l-awtur ma għandux jiġi ttrattat daqslikieku ma ġiex ikkundannat.
Kopja mir-reġistru kriminali hija dokument pubbliku li jindika
kwalunkwe kundanna finali, inkluż kundanni minn qrati ta’ Stati Membri oħrajn tal-UE jew qrati ta’ Stati oħrajn li d-deċiżjonijiet tagħhom ikunu ġew rikonoxxuti minn qorti fir-Repubblika Slovakka;
l-istatus tal-eżekuzzjoni tas-sentenza u l-istatus tal-eżekuzzjoni tal-miżura protettiva;
kundanni, anke jekk imħassra permezz ta’ deċiżjoni tal-qorti jew b’digriet.
Kopja mir-reġistru kriminali jkun fiha wkoll informazzjoni dwar
deċiżjoni finali li tissospendi b’mod kondizzjonali l-proċedimenti kriminali, maħruġa minn qorti jew minn Prosekutur Pubbliku;
deċiżjoni finali dwar l-approvazzjoni tal-konċiljazzjoni u s-sospensjoni tal-proċedimenti kriminali, maħruġa minn qorti jew minn Prosekutur Pubbliku;
kundanna finali ta’ ċittadin tar-Repubblika Slovakka jew kundanna finali ta’ persuna li tirrisjedi b’mod permanenti fir-Repubblika Slovakka, li tkun ġiet imposta minn qorti għajr qorti ta’ Stat Membru tal-UE u ma tkunx ġiet rikonoxxuta minn qorti fir-Repubblika Slovakka, bil-kumment li din id-deċiżjoni ma għandha l-ebda effett legali fir-Repubblika Slovakka u hija indikata biss għall-informazzjoni.
F’kopja mir-reġistru kriminali maħruġa skontl-Artikolu 14(2) u (3) tal-Att dwar ir-reġistri kriminali u li jemenda xi atti oħrajn, kwalunkwe kundanna mhux imħassra u imposta minn qorti ta’ Stat Membru ieħor tal-UE jew qorti ta’ Stat ieħor li ma tkunx ġiet rikonoxxuta minn qorti fir-Repubblika Slovakka jrid ikollha kumment li dawn id-deċiżjonijiet ma għandhom l-ebda effett legali fir-Repubblika Slovakka u huma indikati biss għal informazzjoni.
Tweġiba għal talba għal informazzjoni mir-reġistru kriminali
Jekk l-awtorità ċentrali ta’ Stat Membru ieħor tal-UE jitlob lill-Uffiċċju tal-Prosekutur Ġenerali għal informazzjoni mir-reġistru kriminali li jikkonċerna ċittadin tar-Repubblika Slovakka, l-Uffiċċju tal-Prosekutur Ġenerali jrid, fi żmien għaxart ijiem ta’ xogħol, jagħti informazzjoni li tikkonċerna:
kundanna finali mhux imħassra u imposta minn qorti fir-Repubblika Slovakka li tkun irreġistrata fir-reġistru kriminali;
kundanna finali mhux imħassra u imposta minn qorti ta’ Stat Membru ieħor tal-UE li tkun ġiet aġġornata skont l-Artikolu 17(4) tal-Att dwar ir-reġistri kriminali u li jemenda xi atti oħrajn;
kundanna finali mhux imħassra minn qorti fi Stati oħrajn li tkun ingħatat u ġiet irreġistrata fir-reġistru kriminali.
L-aħħar aġġornament: 23/07/2020

References: qorti 
 qorti 
 qorti 
 qorti 
 qorti 
 qorti 
 qorti 
 qorti 
 qorti 
 qorti 
 qorti 
 qorti 
 qorti